CELEX: 32014R0410
Language: el
Date: 2014-04-23 00:00:00
Title: Εκτελεστικός κανονισμός (ΕΕ) αριθ. 410/2014 της Επιτροπής, της 23ης Απριλίου 2014 , για την τροποποίηση του εκτελεστικού κανονισμού (ΕΕ) αριθ. 293/2012 σχετικά με την παρακολούθηση των εκπομπών CO 2 από ελαφρά επαγγελματικά οχήματα τα οποία καλύπτονται από διαδικασία έγκρισης τύπου πολλαπλών σταδίων  Κείμενο που παρουσιάζει ενδιαφέρον για τον ΕΟΧ

24.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/21
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 410/2014 ΤΗΣ ΕΠΙΤΡΟΠΉΣ
   της 23ης Απριλίου 2014
   για την τροποποίηση του εκτελεστικού κανονισμού (ΕΕ) αριθ. 293/2012 σχετικά με την παρακολούθηση των εκπομπών CO2 από ελαφρά επαγγελματικά οχήματα τα οποία καλύπτονται από διαδικασία έγκρισης τύπου πολλαπλών σταδίων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 8 παράγραφος 9 πρώτο εδάφιο,
   Εκτιμώντας τα ακόλουθα:
   
               (1)
            
            
               Το παράρτημα XII του κανονισμού (ΕΚ) αριθ. 692/2008 της Επιτροπής (2) ορίζει νέα μέθοδο για τον προσδιορισμό των εκπομπών CO2 και την κατανάλωση καυσίμων των οχημάτων N1 που έχουν λάβει έγκριση τύπου με διαδικασία σε πολλαπλά στάδια (στο εξής «οχήματα πολλαπλών σταδίων»). Αυτή η νέα μέθοδος εφαρμόζεται από την 1η Ιανουαρίου 2014 αλλά μπορεί να εφαρμοστεί σε εθελοντική βάση από την 1η Ιανουαρίου 2013.
            
         
               (2)
            
            
               Το σημείο 7 του μέρους Β του παραρτήματος II του κανονισμού (ΕΕ) αριθ. 510/2011 προβλέπει ότι οι ειδικές εκπομπές CO2 ολοκληρωμένων οχημάτων αποδίδονται στον κατασκευαστή του οχήματος βάσης. Για να γίνει αυτό θα πρέπει τα ολοκληρωμένα οχήματα να μπορούν να αναγνωρίζονται κατά τη διαδικασία παρακολούθησης και να μπορεί να ταυτοποιείται ο κατασκευαστής του οχήματος βάσης. Θα πρέπει επίσης ορισμένα δεδομένα που αφορούν το όχημα βάσης να προσδιορίζονται σύμφωνα με τη νέα μεθοδολογία που παρατίθεται στο παράρτημα ΧΙΙ του κανονισμού (ΕΚ) αριθ. 692/2008.
            
         
               (3)
            
            
               Οι κατασκευαστές του οχήματος βάσης, σύμφωνα με το άρθρο 8 παράγραφος 5 του κανονισμού (ΕΕ) αριθ. 510/2011, έχουν το δικαίωμα να επαληθεύουν τα δεδομένα που αφορούν ένα όχημα πολλαπλών σταδίων με βάση τα οποία υπολογίζονται οι στόχοι τους για τις ειδικές εκπομπές CO2. Ως εκ τούτου, είναι σκόπιμο να θεσπιστούν λεπτομερείς διατάξεις σχετικά με την ανταλλαγή των απαιτούμενων δεδομένων μεταξύ των κατασκευαστών και της Επιτροπής.
            
         
               (4)
            
            
               Ωστόσο, τα κράτη μέλη ενδέχεται να μην είναι σε θέση να παράσχουν όλα τα δεδομένα που αφορούν την παρακολούθηση των οχημάτων πολλαπλών σταδίων που αναφέρονται στα λεπτομερή δεδομένα που προσδιορίζονται στο παράρτημα II του κανονισμού (ΕΕ) αριθ. 510/2011 λόγω των ιδιαιτεροτήτων και του σχεδιασμού που έχουν τα συστήματά τους για την ταξινόμηση των οχημάτων. Κατά συνέπεια, η Επιτροπή θα πρέπει να έχει τη δυνατότητα να συνεκτιμά τα δεδομένα που παρέχουν οι κατασκευαστές ως μέρος της διαδικασίας επαλήθευσης σύμφωνα με το άρθρο 8 παράγραφος 5 του κανονισμού (ΕΕ) αριθ. 510/2011 για τον προσδιορισμό των προκαταρκτικών στόχων ειδικών εκπομπών.
            
         
               (5)
            
            
               Επομένως, οι κατασκευαστές πρέπει να παρέχουν στην Επιτροπή και στον Ευρωπαϊκό Οργανισμό Περιβάλλοντος (ΕΟΠ) τους αναγνωριστικούς αριθμούς των οχημάτων (VIN) που έχουν αναθέσει σε ελαφρά εμπορικά οχήματα που πωλήθηκαν το προηγούμενο ημερολογιακό έτος ή για τα οποία έχει εκδοθεί εγγύηση για το εν λόγω έτος. Οι κατασκευαστές πρέπει, επίσης, να έχουν τη δυνατότητα να υποβάλλουν στην Επιτροπή τα λεπτομερή δεδομένα που σχετίζονται με τα εν λόγω οχήματα. Προκειμένου να ληφθούν τα εν λόγω δεδομένα υπόψη για τον υπολογισμό των προσωρινών στόχων, οι κατασκευαστές θα πρέπει να παρέχουν τα δεδομένα τους στην Επιτροπή και στον ΕΟΠ ταυτόχρονα με την ετήσια υποβολή δεδομένων των κρατών μελών.
            
         
               (6)
            
            
               Συνδυάζοντας τα λεπτομερή δεδομένα που παρέχουν τα κράτη μέλη με εκείνα που παρέχουν οι κατασκευαστές, με βάση τους αναγνωριστικούς αριθμούς οχημάτων, η Επιτροπή θα πρέπει να ετοιμάσει προσωρινό σύνολο δεδομένων για τον υπολογισμό των προκαταρκτικών στόχων. Το προσωρινό σύνολο δεδομένων που θα κοινοποιείται στον κατασκευαστή πρέπει να περιλαμβάνει τους αναγνωριστικούς αριθμούς οχημάτων για τις εγγραφές των οποίων τα δύο σύνολα δεδομένων ταυτίζονται. Όταν είναι αναγκαίο, το προσωρινό σύνολο δεδομένων θα πρέπει επίσης να περιλαμβάνει τις εγγραφές όπου οι αναγνωριστικοί αριθμοί οχημάτων των κρατών μελών δεν αντιστοιχούν στους αναγνωριστικούς αριθμούς που παραδίδει ο κατασκευαστής. Στην περίπτωση αυτή τα αρχεία πρέπει να διαβιβάζονται στον κατασκευαστή χωρίς τους αναγνωριστικούς αριθμούς. Το προσωρινό σύνολο δεδομένων, εκτός από τους αναγνωριστικούς αριθμούς οχημάτων, θα πρέπει να δημοσιεύεται σύμφωνα με το άρθρο 8 παράγραφος 4 του κανονισμού (ΕΕ) αριθ. 510/2011.
            
         
               (7)
            
            
               Για να εξασφαλιστεί πλήρης παραλληλισμός των απαιτήσεων που ορίζονται στον εκτελεστικό κανονισμό (ΕΕ) αριθ. 293/2012 της Επιτροπής (3) με τις εφαρμοστέες απαιτήσεις για τα επιβατικά αυτοκίνητα που ορίζονται στον κανονισμό (ΕΕ) αριθ. 1014/2010 της Επιτροπής (4), είναι σκόπιμο να προσαρμοστούν οι απαιτήσεις για τη γνωστοποίηση σφαλμάτων από τους κατασκευαστές σύμφωνα με τις διατάξεις του εν λόγω κανονισμού.
            
         
               (8)
            
            
               Συνεπώς, θα πρέπει να τροποποιηθεί ο εκτελεστικός κανονισμός (ΕΕ) αριθ. 293/2012 αναλόγως.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλιματικών μεταβολών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 293/2012 τροποποιείται ως εξής:
   
               1)
            
            
               Στο άρθρο 2, το σημείο 3) αντικαθίσταται από το ακόλουθο κείμενο:
               
                           «3)
                        
                        
                           “λεπτομερή δεδομένα παρακολούθησης” τα λεπτομερή δεδομένα που προσδιορίζονται στο παράρτημα II μέρος Γ τμήμα 2 του κανονισμού (ΕΕ) αριθ. 510/2011 και αναλύονται κατά κατασκευαστή και σειρά οχήματος, οριζόμενη μέσω του τύπου, της παραλλαγής και της έκδοσης ή, κατά περίπτωση, κατά μεμονωμένο όχημα όπως ορίζεται από τον αναγνωριστικό αριθμό του οχήματος.».
                        
                     
         
               2)
            
            
               Το άρθρο 8 αντικαθίσταται από το ακόλουθο κείμενο:
               «Άρθρο 8
               Οχήματα μη καλυπτόμενα από έγκριση ΕΚ τύπου
               Στις περιπτώσεις υπαγωγής ελαφρών επαγγελματικών οχημάτων σε εθνική έγκριση τύπου μικρών σειρών, σύμφωνα με το άρθρο 23 της οδηγίας 2007/46/ΕΚ, ή σε επιμέρους εγκρίσεις σύμφωνα με το άρθρο 24 της εν λόγω οδηγίας, τα κράτη μέλη ενημερώνουν την Επιτροπή σχετικά με τους αντίστοιχους αριθμούς οχημάτων που ταξινομούνται στην επικράτειά τους.
               Κατά τη συμπλήρωση των λεπτομερών δεδομένων παρακολούθησης η αρμόδια αρχή αναγράφει το όνομα του κατασκευαστή στη στήλη “Όνομα κατασκευαστή στο μητρώο του κράτους μέλους” με τον μορφότυπο που ορίζεται στο παράρτημα II μέρος Γ του κανονισμού (ΕΕ) αριθ. 510/2011, ενώ στη στήλη “Όνομα κατασκευαστή — Ονομασία με βάση τα πρότυπα ΕΕ” αναγράφει μια από τις παρακάτω ονομασίες:
               
                           α)
                        
                        
                           “AA-IVA” για την αναφορά τύπων οχημάτων που καλύπτονται από επιμέρους έγκριση·
                        
                     
                           β)
                        
                        
                           “AA-NSS” για την αναφορά τύπων οχημάτων που καλύπτονται από εθνική έγκριση μικρών σειρών.».
                        
                     
         
               3)
            
            
               Το άρθρο 10 τροποποιείται ως εξής:
               
                           α)
                        
                        
                           Στην παράγραφο 1 προστίθεται το ακόλουθο εδάφιο:
                           «Στην περίπτωση κατά την οποία τα δεδομένα διαβιβάζονται σύμφωνα με την παράγραφο 3 του παρόντος άρθρου, το πρόσωπο επαφής που υποδεικνύεται από τον κατασκευαστή έχει επίσης το δικαίωμα να αναφορτώσει τα λεπτομερή δεδομένα στο αποθετήριο δεδομένων του Ευρωπαϊκού Οργανισμού Περιβάλλοντος.».
                        
                     
                           β)
                        
                        
                           Προστίθενται οι ακόλουθες παράγραφοι 3 και 4:
                           «3.   Για τους σκοπούς της επαλήθευσης των προσωρινών δεδομένων, οι κατασκευαστές υποβάλλουν στην Επιτροπή, το αργότερο έως την 28η Φεβρουαρίου κάθε έτους, τους αναγνωριστικούς αριθμούς για κάθε ελαφρύ επαγγελματικό όχημα (πλήρες, ολοκληρωμένο ή ημιτελές) που πωλήθηκε κατά το προηγούμενο ημερολογιακό έτος στην Ένωση, ή για το οποίο εξέδωσαν εγγύηση κατά το εν λόγω έτος. Οι κατασκευαστές έχουν τη δυνατότητα ταυτόχρονα να παρέχουν στην Επιτροπή τα λεπτομερή δεδομένα που προσδιορίζονται στο παράρτημα ΙΙ του κανονισμού (ΕΕ) αριθ. 510/2011 σχετικά με τα εν λόγω οχήματα.
                           Τα δεδομένα διαβιβάζονται μέσω ηλεκτρονικής διαβίβασης δεδομένων στο αποθετήριο δεδομένων το οποίο διαχειρίζεται ο Ευρωπαϊκός Οργανισμός Περιβάλλοντος.
                           4.   Σε περιπτώσεις όπου οι κατασκευαστές δεν υποβάλουν τους αναγνωριστικούς αριθμούς των οχημάτων και τα λεπτομερή στοιχεία που αναφέρονται στην παράγραφο 3, ο προσωρινός στόχος ειδικών εκπομπών υπολογίζεται με βάση τα λεπτομερή δεδομένα, όπως παρέχονται από τα κράτη μέλη.».
                        
                     
         
               4)
            
            
               Παρεμβάλλονται τα ακόλουθα άρθρα 10α και 10β:
               «Άρθρο 10α
               Γνωστοποίηση σφαλμάτων από τους κατασκευαστές
               1.   Οι κατασκευαστές που γνωστοποιούν σφάλματα σύμφωνα με το άρθρο 8 παράγραφος 5 του κανονισμού (ΕΕ) αριθ. 510/2011 χρησιμοποιούν ως βάση της γνωστοποίησής τους το προσωρινό σύνολο δεδομένων που έχει κοινοποιήσει η Επιτροπή σύμφωνα με το άρθρο 8 παράγραφος 4.
               Στη γνωστοποίηση σφαλμάτων περιλαμβάνονται όλα τα σύνολα δεδομένων που αφορούν τις ταξινομήσεις οχημάτων για τα οποία είναι υπεύθυνος ο κατασκευαστής που προβαίνει στη γνωστοποίηση. Όσον αφορά τα ολοκληρωμένα οχήματα, ο υπεύθυνος κατασκευαστής είναι ο κατασκευαστής που είναι αρμόδιος για την έγκριση τύπου ΕΚ του οχήματος βάσης.
               Το σφάλμα επισημαίνεται σε χωριστή καταχώριση στο σύνολο δεδομένων για κάθε έκδοση υπό τον τίτλο “Παρατηρήσεις κατασκευαστή”, όπου προσδιορίζονται οι ακόλουθοι κωδικοί:
               
                           α)
                        
                        
                           Κωδικός A, σε περίπτωση που ο κατασκευαστής έχει τροποποιήσει τους φακέλους·
                        
                     
                           β)
                        
                        
                           Κωδικός B, σε περίπτωση που το όχημα δεν είναι αναγνωρίσιμο·
                        
                     
                           γ)
                        
                        
                           Κωδικός Γ, σε περίπτωση που το όχημα δεν εμπίπτει στο πεδίο εφαρμογής του κανονισμού (ΕΕ) αριθ. 510/2011 ή έχει παύσει η παραγωγή του·
                        
                     
                           δ)
                        
                        
                           Κωδικός Δ, σε περίπτωση που ο κατασκευαστής στον οποίο έχει αποδοθεί ειδικό μητρώο είναι ο κατασκευαστής του ολοκληρωμένου οχήματος αλλά όχι του ημιτελούς οχήματος βάσης.
                        
                     Για τους σκοπούς του στοιχείου β), ένα όχημα είναι μη αναγνωρίσιμο όταν ο κατασκευαστής δεν μπορεί να προσδιορίσει το όχημα με βάση τον αναγνωριστικό αριθμό που παρέχει το κράτος μέλος, ή αν η εγγραφή δεν περιλαμβάνει ανάλογο αριθμό και το όχημα δεν είναι δυνατόν να προσδιοριστεί.
               Για τους σκοπούς του στοιχείου δ), ο τελικός κατασκευαστής του οχήματος υποδεικνύει επίσης το όνομα του κατασκευαστή του οχήματος βάσης σε ξεχωριστή καταχώριση με τίτλο “Σημειώσεις κατασκευαστή”.
               2.   Αν ένας κατασκευαστής δεν γνωστοποιήσει σφάλματα στην Επιτροπή σύμφωνα με την παράγραφο 1 ή αν η γνωστοποίηση υποβληθεί μετά τη λήξη της τρίμηνης προθεσμίας που προβλέπεται στο άρθρο 8 παράγραφος 5 του κανονισμού (ΕΕ) αριθ. 510/2011, θεωρούνται τελικές οι προσωρινές τιμές που έχουν κοινοποιηθεί σύμφωνα με το άρθρο 8 παράγραφος 4 του εν λόγω κανονισμού.
               3.   Σε περίπτωση που η γνωστοποίηση σφαλμάτων που αναφέρεται στην παράγραφο 1 περιλαμβάνει αναγνωριστικούς αριθμούς του οχήματος, υποβάλλεται στο αποθετήριο δεδομένων που αναφέρεται στο άρθρο 10 παράγραφος 3, σε άλλες περιπτώσεις υποβάλλεται με ηλεκτρονικό μη διαγράψιμο φορέα δεδομένων με σήμανση “Notification of error — CO2 from vans” και αποστέλλεται ταχυδρομικά στην ακόλουθη διεύθυνση:
               
                           European Commission
                        
                     
                           Secretariat-General
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     Ηλεκτρονικό αντίγραφο της γνωστοποίησης αποστέλλεται προς ενημέρωση στις ακόλουθες λειτουργικές ηλεκτρονικές ταχυδρομικές θυρίδες:
               EC-CO2-LDV-IMPLEMENTATION@ec.europa.eu
               και
               CO2-monitoring@eea.europa.eu
               Άρθρο 10β
               Προετοιμασία των προσωρινών δεδομένων
               1.   Σε περίπτωση που οι κατασκευαστές υποβάλλουν δεδομένα στην Επιτροπή σύμφωνα με το άρθρο 10 παράγραφος 3, το προσωρινό σύνολο δεδομένων που πρέπει να γνωστοποιήσει ο κατασκευαστής περιλαμβάνει τις ακόλουθες εγγραφές:
               
                           α)
                        
                        
                           τις εγγραφές που περιλαμβάνουν τους αναγνωριστικούς αριθμούς οχημάτων, στις περιπτώσεις όπου οι αναγνωριστικοί αριθμοί οχήματος που υπέβαλε ο κατασκευαστής σύμφωνα με το άρθρο 10 παράγραφος 3 αντιστοιχούν με εκείνους που υπέβαλαν τα κράτη μέλη όπως προσδιορίζεται στο παράρτημα ΙΙ τμήμα 2 μέρος Γ του κανονισμού (ΕΕ) αριθ. 510/2011·
                        
                     
                           β)
                        
                        
                           τις εγγραφές που μπορούν να αποδοθούν στον κατασκευαστή, εξαιρουμένων όμως των αναγνωριστικών αριθμών οχημάτων, στις περιπτώσεις που οι αναγνωριστικοί αριθμοί οχημάτων τους οποίους παρείχαν τα κράτη μέλη δεν αντιστοιχούν σε εκείνους που υπέβαλαν οι κατασκευαστές.
                        
                     Το προσωρινό σύνολο δεδομένων που προετοιμάζεται περιλαμβάνοντας τις εγγραφές που αναφέρονται στα στοιχεία α) και β) κοινοποιείται στους κατασκευαστές σύμφωνα με το άρθρο 8 παράγραφος 4 δεύτερο εδάφιο του κανονισμού (ΕΕ) αριθ. 510/2011.
               Το κεντρικό μητρώο των δεδομένων που αναφέρονται στο άρθρο 8 παράγραφος 4 πρώτο εδάφιο δεν περιλαμβάνει κανένα δεδομένο σχετικά με τους αναγνωριστικούς αριθμούς του οχήματος.
               2.   Η επεξεργασία των αναγνωριστικών αριθμών οχημάτων δεν περιλαμβάνει την επεξεργασία των δεδομένων προσωπικού χαρακτήρα που θα μπορούσαν να συνδέονται με τους εν λόγω αριθμούς ή οποιαδήποτε άλλα δεδομένα που θα επέτρεπαν τη σύνδεση των αναγνωριστικών αριθμών των οχημάτων με δεδομένα προσωπικού χαρακτήρα.».
            
         
               5)
            
            
               Το παράρτημα Ι αντικαθίσταται από το κείμενο του παραρτήματος του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 145 της 31.5.2011, σ. 1.
   
      (2)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      (3)  Εκτελεστικός κανονισμός (ΕΕ) αριθ. 293/2012 της Επιτροπής, της 3ης Απριλίου 2012, σχετικά με την παρακολούθηση και την υποβολή δεδομένων ταξινόμησης καινούργιων ελαφρών επαγγελματικών οχημάτων κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 98 της 4.4.2012, σ. 1).
   
      (4)  Κανονισμός (ΕΕ) αριθ. 1014/2010 της Επιτροπής, της 10ης Νοεμβρίου 2010, σχετικά με την παρακολούθηση και την αναφορά δεδομένων ταξινόμησης των καινούργιων επιβατικών αυτοκινήτων κατ' εφαρμογήν του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 293 της 11.11.2010, σ. 15).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            ΠΗΓΕΣ ΔΕΔΟΜΕΝΩΝ
            
                        Παράμετρος
                     
                     
                        Πιστοποιητικό συμμόρφωσης (Υπόδειγμα Β του μέρους I που παρατίθεται στο παράρτημα IX της οδηγίας 2007/46/EΚ)
                     
                     
                        Τεκμηρίωση έγκρισης τύπου (οδηγία 2007/46/EΚ)
                     
                  
                        Κατασκευαστής (ολοκληρωμένα οχήματα)
                     
                     
                        Σημείο 0.5
                     
                     
                        Σημείο 0.5 στο μέρος 1 του παραρτήματος III
                     
                  
                        Κατασκευαστής του οχήματος βάσης (οχήματα πολλαπλών σταδίων)
                     
                     
                        Σημείο 0.5.1
                     
                     
                        Σημείο 0.5 του τμήματος Ι του παραρτήματος VI
                     
                  
                        Αριθμός έγκρισης τύπου
                     
                     
                        Σημείο 0.10 στοιχείο β)
                     
                     
                        Εισαγωγικό τμήμα του παραρτήματος VI
                     
                  
                        Τύπος
                     
                     
                        Σημείο 0.2
                     
                     
                        Σημείο 0.2 στο μέρος Ι του παραρτήματος III
                     
                  
                        Παραλλαγή
                     
                     
                        Σημείο 0.2
                     
                     
                        Μέρος Ι ή ΙΙ του παραρτήματος ΙΙΙ ή τμήμα 3 του παραρτήματος VIII
                     
                  
                        Έκδοση
                     
                     
                        Σημείο 0.2
                     
                     
                        Μέρος Ι ή ΙΙ του παραρτήματος ΙΙΙ ή τμήμα 3 του παραρτήματος VIII
                     
                  
                        Μάρκα
                     
                     
                        Σημείο 0.1
                     
                     
                        Σημείο 0.1 στο μέρος Ι του παραρτήματος III
                     
                  
                        Κατηγορία εγκεκριμένου τύπου οχήματος
                     
                     
                        Σημείο 0.4
                     
                     
                        Σημείο 0.4 στο μέρος Ι του παραρτήματος III
                     
                  
                        Μάζα σε κατάσταση λειτουργίας (πλήρη και ολοκληρωμένα οχήματα) (kg)
                     
                     
                        Τμήμα 13
                     
                     
                        Σημείο 2.6 του μέρους Ι του παραρτήματος III, ή από τη 10η Ιανουαρίου 2014, σημείο 2.6 στοιχείο β) του μέρους Ι του παραρτήματος ΙΙΙ (σε περίπτωση πολλών τιμών, λαμβάνεται υπόψη η ελάχιστη μάζα)
                     
                  
                        Μάζα σε κατάσταση λειτουργίας (όχημα βάσης) (kg)
                     
                     
                        Τμήμα 14
                     
                     
                        Σημείο 2.17.1 του παραρτήματος I
                     
                  
                        Μέγιστη τεχνικά αποδεκτή μάζα έμφορτου οχήματος (του οχήματος βάσης σε οχήματα πολλαπλών σταδίων) (kg)
                     
                     
                        Σημείο 16.1
                     
                     
                        Σημείο 2.8 στο μέρος Ι του παραρτήματος III
                     
                  
                        Αποτύπωμα — Μεταξόνιο (mm)
                     
                     
                        Τμήμα 4
                     
                     
                        Σημείο 2.1 στο μέρος Ι του παραρτήματος III (1)
                        
                     
                  
                        Αποτύπωμα — Μετατρόχιο (mm)
                     
                     
                        Τμήμα 30
                     
                     
                        Σημεία 2.3.1 και 2.3.2 του μέρους Ι του παραρτήματος ΙΙΙ (2)
                        
                     
                  
                        Ειδικές εκπομπές CO2 (g/km) (3)
                        
                     
                     
                        Σημείο 49.1
                     
                     
                        Σημείο 3 του παραρτήματος VIII
                     
                  
                        Τύπος καυσίμου
                     
                     
                        Τμήμα 26
                     
                     
                        Σημείο 3.2.2.1 του μέρους 1 του παραρτήματος III
                     
                  
                        Τρόπος ανεφοδιασμού με καύσιμο
                     
                     
                        Σημείο 26.1
                     
                     
                        Σημείο 3.2.2.4 του μέρους 1 του παραρτήματος III
                     
                  
                        Κυβισμός κινητήρα (cm3)
                     
                     
                        Τμήμα 25
                     
                     
                        Σημείο 3.2.1.3 του μέρους 1 του παραρτήματος III
                     
                  
                        Κατανάλωση ηλεκτρικής ενέργειας (Wh/km)
                     
                     
                        Σημείο 49.2
                     
                     
                        Σημείο 3 του παραρτήματος VIII
                     
                  
                        Καινοτόμος τεχνολογία ή ομάδα καινοτόμων τεχνολογιών και συνακόλουθη μείωση των εκπομπών CO2 λόγω της συγκεκριμένης τεχνολογίας.
                     
                     
                        Σημείο 49.3
                     
                     
                        Σημείο 4 του παραρτήματος VIII
                     
                  
                        Αναγνωριστικός αριθμός οχήματος
                     
                     
                        Σημείο 0.10
                     
                     
                        Σημείο 9.17 στο μέρος Ι του παραρτήματος III
                     
                  
                        Εξ ορισμού προστιθέμενη μάζα
                     
                     
                         
                     
                     
                        Σημείο 2.17.2 του παραρτήματος I
                     
                  
      
      
         (1)  Σύμφωνα με το άρθρο 4 παράγραφος 9 του παρόντος κανονισμού.
      
         (2)  Σύμφωνα με το άρθρο 4 παράγραφοι 8 και 9 του παρόντος κανονισμού.
      
         (3)  Σύμφωνα με το άρθρο 4 παράγραφος 5 του παρόντος κανονισμού.»